2 जगह गोलीबारी में 3 की मौत, 5 घायल; पुलिस ने कहा- आरोपी भी मारा गया
US Michigan State University Firing Case - Follow Michigan University Case Latest Updates on Dainik Bhaskar. अमेरिका की मिशिगन स्टेट यूनिर्विसिटी कैंपस में 2 जगह गोलीबारी हुई है। इसमें अब तक 3 लोगों की मौत हो गई, जबकि कम से कम 5 छात्र घायल हैं। MSU पुलिस ने दोनों मामलों में एक ही आरोपी होने की आशंका जताई है।
अमेरिका की मिशिगन स्टेट यूनिवर्सिटी कैंपस में 2 जगह गोलीबारी हुई है। इसमें अब तक 3 लोगों की मौत हो गई, जबकि कम से कम 5 छात्र घायल हैं। MSU पुलिस ने कहा कि 43 साल के आरोपी ने हमले में खुद को भी चोट पहुंचाई, जिससे उसकी मौत हो गई है। कैंपस के बाहर संदिग्ध का शव पाया गया है।
इससे पहले कैंपस में मौजूद पुलिस अधिकारियों ने अश्वेत संदिग्ध की तस्वीर जारी की है। फोटो में उसकी हाइट छोटी है और उसने चेहरे पर मास्क लगा रखा है।
स्टूडेंट्स को कैंपस न आने का आदेश
मिशिगन यूनिवर्सिटी के बर्की हॉल और IM ईस्ट सेंटर में ये घटना हुई। दोनों जगहों के बीच करीब 1 मील की दूरी है। पुलिस को करीब रात 8 बजे इमरजेंसी नंबर 911 पर शूटिंग की सूचना मिली। इसके 10 मिनट बाद ही यूनिवर्सिटी में एक और जगह गोली चली। हालात को देखते हुए स्टूडेंट्स को कैंपस न आने का आदेश दिया गया है। घटना में घायल हुए छात्रों को कैंपस के पास स्पैरो हॉस्पिटल में भर्ती कराया गया है।
क्लासेज 48 घंटे के लिए सस्पेंड
यूनिवर्सिटी में सभी एक्टिविटीज और क्लास अगले 48 घंटे के लिए सस्पेंड कर दी गई हैं। सावधानी के तौर पर 30 फायरट्रक, एंबुलेंस और इमरजेंसी वाहनों को कैंपस के बाहर तैनात किया गया है। फिलहाल कैंपस के पास मौजूद सभी स्टूडेंट्स को सुरक्षित जगहों पर जाने को कहा गया है।
ये खबरें भी पढ़ें...
अमेरिका के फ्लोरिडा में फायरिंग:बिना गाड़ी रोके ताबड़तोड़ गोलियां चलाते रहे हमलावर, 10 लोग घायल
अमेरिका के फ्लोरिडा में सोमवार दोपहर हुई फायरिंग में 10 लोग घायल हुए हैं। घटना फ्लोरिडा के लेक लैंड इलाके में हुई। पुलिस चीफ सैम टेलर के मुताबिक, हमलावर एक डार्क ब्लू कार में आए थे। घटनास्थल पर पहुंचते ही उन्होंने गाड़ी के चारों शीशे खोले और ताबड़तोड़ गोलियों चलाने लगे। रिपोर्ट्स के मुताबिक, दो लोगों की हालत गंभीर है। घटना के बाद से पुलिस गाड़ी की तलाश में जुटी है। पूरी खबर पढ़ें...
कैलिफोर्निया शूटिंग के संदिग्ध हमलावर की लाश मिली:वैन में खुद को गोली मारी, मरने वालों के सम्मान में आधा झुकेगा अमेरिकी झंडा
अमेरिका के कैलिफोर्निया में 21 जनवरी को हुई मास शूटिंग के मामले में पुलिस को एक वैन से 72 साल के संदिग्ध हमलावर की लाश मिली है। लॉस एंजिल्स टाइम्स की रिपोर्ट के मुताबिक, हमलावर ने खुद को गोली मारकर आत्महत्या कर ली। पूरी खबर पढ़ें...